# Antraštė (pagrindinis meniu)

Antraštę visuomet galima rasti pradžios puslapyje, ir ji būna priskirta kiekvienam produktui.

Antraštėje yra parinktys, reikalingos BMSmegapolis Fotopasaulis programai naršyti ir valdyti.

### „Pradžios puslapis“ arba „Produktai“

Visuomet atidaromas programos pradžios puslapis, kuriame galima peržiūrėti ir pasirinkti produktus - pavyzdžiui, skaitmenines nuotraukas, fotoknygas arba fotoįdomybes. Vieną kartą spragtelėjus pasirinktą produktą atsiveria jam pritaikyta rengyklė, leidžianti suprojektuoti ir užsakyti pasirinktą poziciją.

Jeigu koks nors produktas jau buvo ruošiamas, pasirodo klausimas, ar tą produktą norime išsaugoti ir įdėti į krepšelį.

Tada galima pradžios puslapyje užsakyti kitą produktą ir pereiti prie jo redagavimo.

### „Atverti“

Čia galima pakartotinai atidaryti pradėtus ir įrašytus projektus. Paskutiniai Jūsų projektai yra nurodyti sąraše, ir juos galima pasiekti vienu pelės klavišo spragtelėjimu.

### „Krepšelis“

Krepšelyje nurodyti naujai užsakyti produktai ir jų kainos.
Čia galima užsakyti savo suprojektuotus produktus. Daugiau informacijos galima rasti skyriuje „Krepšelis“.

### „Kainynas“

Aiškus turimų produktų kainynas, kuriame prekės suskirstytos į grupes.
Kainynai atnaujinami naudojantis funkcija „Atnaujinti“.

### „Parinktys“

Parinktyse nurodyti pagrindiniai programos nustatymai - pavyzdžiui, numatytieji katalogai bei programos veiksmus valdantys parametrai.
Daugiau informacijos pateikta skyrelyje „Programos parinktys“.

### „Atnaujinti“

Automatinė atnaujintų programos versijų ir kainynų paieška. Turint prieigą prie interneto svarbu sistemingai naudotis šia funkcija, kad būtų išvengta problemų, kurių gali kilti dėl pasenusios programos versijos arba senų kainų ir su šiais dalykais susijusių nepagrįstų pretenzijų.

### „Pagalba“

Jūsų dabar skaitomas BMSmegapolis Fotopasaulis programos aprašas ir instrukcija.