# Patarimai ir gudrybės

## Papildomų šablonų ir fonų elementų parsisiuntimas bei įdiegimas.

Kai kuriems produktams galima pritaikyti papildomus fonus, šablonus ir pan., kuriuos galima papildomai įdiegti į programą.
Jeigu tokių objektų apžiūroje pasirodo mygtukas „Atsisiųsti daugiau...“ - galima juo atverti reikiamą interneto puslapį, iš kurio galima atsisiųsti papildomų bibliotekų. Žinoma, tokiu atveju yra būtina Interneto jungtis.
Pasirinkus ir atsisiuntus pageidaujamą diegimo paketą, reikia jį paleisti. Tada nauji elementai automatiškai įdiegiami į programą.

Pastaba:

Naujų paketų iš mūsų svetainės galima atsisiųsti nemokamai, kainuoja tik Interneto jungtis. Tačiau panaudojus juos savo projekte ir užsakyme, priskaičiuojama nedidelė priemoka. Šios priemokos dydį galima rasti kainyne. Ji nurodoma ir krepšelyje.

Pastaba:

Jeigu kompiuteryje vienu metu įdiegiamos kelio šios BMSmegapolis Fotopasaulis programos versijos kopijos - pavyzdžiui, gautos iš įvairių partnerių, tai nauji elementai įdiegiami tik vėliausiai įdiegtos programos kopijoje, ir tik ten bus galima jais pasinaudoti.

## Rastras

Rastras padeda tiksliai nustatyti objektų vietą puslapio išdėstyme.

Todėl ekrane rodomas statmenų viena kitos atžvilgiu linijų tinklelis, kuris padeda nustatyti įvairių objektų padėtį vienas kito atžvilgiu ir juos išdėstyti.

Programą galima sukonfigūruoti taip, kad įvairūs objektai būtų automatiškai pritraukiami prie tinklelio mazgų.

Rastras gatavame produkte nematomas - jis rodomas tik ekrane projektavimo metu.

## Kontekstinis meniu

Tai iškylantysis langelis su komandomis, kurios taikomos tuo metu pažymėtam (spragtelėtam pele) objektui. Jis atsiveria spragtelėjus pažymėtą objektą dešiniuoju pelės klavišu arba nuspaudus kontekstinio meniu klavišą Windows klaviatūroje. Šiame meniu yra visų veiksmų, kuriuos galima atlikti pasirinkto objekto atžvilgiu, pavadinimai.

Priklausomai nuo objekto rūšies keičiasi ir kontekstinio meniu turinys.

Kartais kontekstiniame meniu būna daugiau komandų, negu įrankių juostoje.

## Sava nuotrauka kaip meninis fonas.

Renkantis nuotraukas kontekstiniame meniu galima rasti komandą „Nustatyti nuotrauką kaip foną...“. Panaudojus šią komandą mūsų pasirinkta nuotrauka nustatoma kaip kairiojo, dešiniojo arba abiejų rengyklėje matomų fotoknygos puslapių fonas.

Programoje esančių standartinių fonų redaguoti negalima, tačiau savus fonus galima redaguoti taip pat, kaip ir paprastas nuotraukas.

Fonui skirtoje nuotraukoje verta išbandyti eskizo efektą. Taip galima gauti puikų rezultatą.

Vertėtų išbandyti ir kitus programoje esančius grafinius efektus. Jais galima išties maloniai apstulbinti mūsų fotoknygos „skaitytojus“.

Labai tauriai atrodo sepijos efektas. Nuotrauką reikia truputį pašviesinti ir sumažinti kontrastą. Šis efektas puikiai atrodo fotoknygos arba kalendoriaus fonuose.

## Bet kokios spalvos fonas.

Vienspalvių fonų galimybės, deja, yra ribotos.

Šiuos apribojimus galima apeiti naudojant išorinę grafinę programąU.

Reikia atverti savo grafinę programą (Photoshop, Photopaint, Paint, Paint Shop Pro, Corel, Gimp, ir t.t.) ir sukurti joje tuščią vaizdą. Pagal kokybės reikalavimus, vaizdo dydis programoje BMSmegapolis Fotopasaulis turi būti ne mažiau akip 1500 x 1500 pikselių.
Parankama naujos grafikos spalva - tokia, kokią turėtų turėti fotoknygos puslapio fonas.
Spalvinimo įrankiu (dažniausiai tai yra pasvirusio kibirėlio simbolis) visa grafikos plokštuma nuspalvinama pasirinkta spalva. Ši grafika įrašoma JPG formatu kataloge, kuriame yra kitos Jūsų projektui skirtos nuotraukos.

BMSmegapolis Fotopasaulis programoje ši grafika pasirenkama nuotraukų naršyklės skirtuke t„Nuotraukos“.
Jeigu kataloge šios grafikos nematyti, tai katalogą reikia atnaujinti komanda „Atnaujinti katalogą“ kontekstiniame meniu.
Po to, pažymėjus naująjį foną pele, kontekstiniame meniu pasirenkama komanda „Nustatyti nuotrauką kaip foną...“. Jeigu reikia, šitaip sukurtą dar galima apžiūroje pakoreguoti.

## Apkarpyti nuotrauką

Jungiant įvairias funkcijas - pavyzdžiui, išdėstymo (maketo) rėmelio dydžio keitimą, mastelio koeficientą (padidinti arba sumažinti nuotrauką) bei vaizdo padėties rėmelio viduje keitimą, galima išgauti Jus dominantį vaizdo turinį - apkarpyti arba sukadruoti nuotrauką.
Tai darant visuomet reikia stebėti nuotraukos kokybės rodiklį.

Toliau pateikiamas atskirų nuotraukos apkarpymo etapų pavyzdys.

Originali nuotrauka | Sumažinti rėmelį | Nustumti motyvą į vidurį
Padidinti | Vėl nustumti motyvą į vidurį | Šiek tiek sumažinti rėmelį

Dabar mūsų paukščiukas jau puikiai matomas - jis užpildo visą rėmelį.

Rėmelio mažinti nebūtina. Štai pavyzdys, kaip tas pats vaizdas atrodo tik jį padidinus ir pastūmus.

## Objektų žymėjimas

Objektą pažymėti paprasčiausia spragtelint jį kairiuoju pelės klavišu. Pažymėtą objektą rodo aplink jį atsirandantis rėmelis. Pažymėtas tekstas atskiriamas pagal pasikeitusią jo fono spalvą.

Galima taip pat pažymėti vienu metu daug objektų, kad būtų galima vienu metu jų visų atžvilgiu atlikti įvairius pasirinktus veiksmus. Tokiu atveju kalbama apie dauginį pasirinkimą.

Pirmoji galimybė: jeigu norime pažymėti vieną šalia kito esančius objektus, tai pakanką pažymėti (spragtelėti pele) pirmąjį objektą, po to laikant klaviatūroje nuspaustą antrojo lygio („Shift“) klavišą pažymėti paskutinį objektą. Tokiu atveju pažymimi visi tarp dviejų spragtelėjimo pele vietų esantys objektai - taigi aplink juos pasirodo rėmelis. Šis metodas taip pat veikia teksto atveju - teksto rėmelio viduje.

Antroji galimybė: vienas šalia kito esantys ekrane matomi objektai pažymimi apibraukiant juos pele. Tokiu atveju bus matomas stačiakampis, nurodantis pažymėtą lauką. Taip pažymimi visi objektai, kurių kraštinės bent kiek liečia tokį pažymėtą lauką.

Trečioji galimybė: vienu metu nuspaudžiant valdymo („Ctrl“) ir „a“ klavišus, pažymimi visi esamame darbalangyje esantys objektai. Tai taip pat veikia visą teksto rėmelyje esantį tekstą.

Ketvirtoji galimybė: spragsint pele (kairiuoju klavišu) pasirinktus objektus ir tuo pat metu laikant nuspaustą , valdymo („Ctrl“) klavišą, tie objektai pažymimi nepriklausomai nuo jų buvimo vietos.
Spragtelėjus pele jau pažymėtą objektą ir tuo pat metu laikant nuspaustą valdymo („Ctrl“) klavišą, pažymėjimas pašalinamas (objektas tampa nepažymėtas). Tai veikia taip pat, kaip ir perjungiklis.

Jungiant šiuos metodus, galima įgyti naujų žymėjimo galimybių. Pavyzdžiui, norint redaguoti visus objektus, išskyrus vieną, reikia visus objektus pažymėti valdymo („Ctrl“) ir „a“ klavišais, o to objekto, kurį norima praleisti, žymėjimas panaikinamas spragtelint jį pele ir tuo pat metu laikant nuspaustą valdymo („Ctrl“) klavišą.

Tekstą lengviausia pažymėti vedant per jį pelę su nuspaustu kairiuoju klavišu. Atskirą žodį galima pažymėti du kartus jį spragtelint pele.

## Gudrybės su skaidrumu.

„PNG“ formato grafika gali būti visiškai arba iš dalies skaidri.

Šis formatas leidžia fotoknygoje arba kitame produkte pritaikyti įvairius vektorinės grafikos paveikslėlius (clipart'us) (iš vektorinės grafikos paveikslėlių (clipart'ų) bibliotekų arba kompaktinio disko (CD).

Vektorinės grafikos paveikslėlis (clipart'as) atveriamas grafinėje programoje, pritaikytoje vektorinei grafikai, ir įrašomas PNG formatu.

PNG formato grafiką su skaidriais elementais galima įdėti į produktą kaip įprastinę nuotrauką.

Toks elementas netgi gali turėti jo kontūrus atitinkantį šešėlį.
Rezultatas matyti toliau pateikiamame pavyzdyje..

Tai tinka netgi tekstui, kurį grafinėje programoje galima įdėti skaidriame fone, o po to įrašyti PNG formatu.
Pavyzdys:

## Klaviatūros santrumpos (sparčiųjų klavišų kombinacijos)

Klaviatūros santrumpos palengvina (pagreitina) kiekvienos programos darbą. Santrumpų (sparčiųjų klavišų kombinacijų) privalumas yra tas, kad jais naudojantis galima apsieiti be daugybės judesių ir spragsėjimų pele, o trūkumas - tai, kad juos būtina įsiminti.

Toliau pateikiamos BMSmegapolis Fotopasaulis programoje galiojančios klaviatūros santrumpos (sparčiųjų klavišų kombinacijos).

Veiksmas arba komanda | Sparčiųjų klavišų kombinacija
--- | ---
„Atšaukti“ (veiksmas) | „Ctrl“ + „Z“
„Pristumti prie rastro“ | „Ctrl“ + „+“
„Redaguoti apvadą aplink nuotrauką...“ | „Alt“ + „B“
„Šalinti“, taip pat „šalinti pažymėtus elementus iš parinktų elementų sąrašo“ | „Del“ „(Delete)“ (šalinimo klavišas)
„Kopijuoti“ | „Ctrl“ + „C“
„Tolesnis išdėstymo pasiūlymas“ | „Tarpo klavišas“
„Pasukti vaizdą rėmelyje į kairę“ | „Shift“ + „L“
„Pasukti vaizdą rėmelyje į dešinę“ | „Shift“ + „R“
„Pasukti rėmelį į kairę“ | „Ctrl“ + „L“ arba „L“
„Pasukti rėmelį į dešinę“ | „Ctrl“ + „R“ arba „R“
„Pakreipti tekstą (kursyvas)“ | „Ctrl“ + „I“
„Pabraukti tekstą“ | „Ctrl“ + „U“
„Parodyti nuotrauką kataloge“ | „Ctrl“ + „Shift“ + „F“
„Sumažinti vaizdą“ | „-“
„Padidinti nuotrauką“ | „+“
„Pakartoti“ (veiksmas) | „Ctrl“ + „Y“
„Pereiti į tolesnį puslapį“ | „PgDn“ (tolesnio puslapio klavišas)
„Pareiti į ankstesnį puslapį“ | „PgUp“ (ankstesnio puslapio klavišas)
„Pastumti rėmelį rengyklėje aukštyn“ | Rodyklės „aukštyn“ klavišas
„Pastumti rėmelį rengyklėje žemyn“ | Rodyklės „žemyn“ klavišas
„Pastumti rėmelį rengyklėje į dešinę“ | Rodyklės „į dešinę“ klavišas
„Pastumti rėmelį rengyklėje į kairę“ | Rodyklės „į kairę“ klavišas
„Įdėti“ | „Ctrl“ + „V“
„Pajuodinti tekstą“ | „Ctrl“ + „B“
„Iškirpti“ | „Ctrl“ + „X“
„Įrašyti“ | „Ctrl“ + „S“
„Pažymėti viską“ | „Ctrl“ + „A“
„Rasti panašių...“ (nuotraukų) | „Ctrl“ + „F“