# Programos parinktys

Meniu „Parinktys“ galima nustatyti įvairius programos BMSmegapolis Fotopasaulis parametrus.

Neturint patyrimo kompiuterių klausimais, nereikėtų keisti sekcijos „Tinklas“ parinkčių.

PASTABA: Jeigu vis dėlto teikiant užsakymus Internetu kyla problemų, reikėtų būtinai perskaityti toliau pateikiamą skyrelį „Tinklas“.

Kai kurios parinktys taikomos tik tam tikriems produktams.
Jeigu nėra kurių nors parinkčių - gali būti, kad programoje nėra kai kurių produktų.

Parinkčių langas suskirstytas į įvairias sekcijas.

#### „Langas“

##### Pritvirtinami laukai

###### Lankstus darbalangių, kuriuos galima kilnoti ir pritvirtinti, priderinimas

Pažymėjus šią parinktį, kai kuriuos programos langus galima atjungti nuo pagrindinio programos lango ir nustatyti bet kokią jų padėtį ekrane. Tai ypač naudinga sistemose su dviem vaizduokliais, kai produkto rengyklė gali būti viename ekrane, o dalis įrankių - kitame. Panašiu būdu taip pat galima optimaliau panaudoti panoraminius vaizduoklius.
Langus galima bet kuriuo momentu sugrąžinti į jų pirminę padėtį mygtuku „Sugrąžinti langų išdėstymą“.

###### Išdėstyti nuotraukų, išdėstymų (maketų) ir fonų skirtukus vertikaliai

Nustačius šią parinktį, objektų skirtukai išdėstomi ne horizontaliai, o vertikaliai.

###### Sugrąžinti langų išdėstymą

„Atrištus“ ir rankiniu būdu ekrane (ekranuose) išdėstytus langus galima sugrąžinti į ankstesnes padėtis mygtuku „Sugrąžinti langų išdėstymą“.

##### Nuotraukų parinkimo savybės

###### Parinkti katalogą, kuriame programą pagal išankstinį nustatymą turėtų pradėti nuotraukų peržiūrą.

Šioje vietoje nustatomas pradžios katalogas, nuo kurio turėtų būti pradedama ieškoti nuotraukų.
Paprastai - pavyzdžiui, Windows sistemoje, tai yra katalogas „Mano paveikslėliai“ („My pictures“).
Spragtelėjus pele mygtuką „Ieškoti“, galima surasti kompiuteryje pageidaujamą katalogą.

###### Du kartus spragtelėjus pele miniatiūrą, atveriama nuotraukos apžiūra.

Nuotraukų miniatiūros leidžia greitai peržiūrėti ir atrasti nuotraukas kompiuteryje.
Ši parinktis valdo programos veiksmus su kartus spragtelėjus pele naršyklėje esančią nuotrauką. Ją pažymėjus automatiškai atsiveria nuotraukos apžiūra su galimybe redaguoti. Be to, nuotraukos apžiūrą visuomet galima atverti kontekstiniame meniu, kuris pasirodo nuspaudus dešinįjį pelės klavišą.

###### Rodyti rinkmenų pavadinimus naršyklėje

Nustačius nuotraukų naršyklėje šią parinktį, nuotraukų miniatiūros bus rodomos drauge su rinkmenų pavadinimais.

#### „Katalogai“

##### Laikini duomenys

###### Reikia nustatyti diską ir katalogą, kuriame turėtų būti saugomi Jūsų projektų - pavyzdžiui, fotoknygų, laikini duomenys. Svarbu, kad tame kataloge (diske) būtų pakankamai daug vietos.

Tai dirbant su projektu sukuriamiems duomenims skirtas darbinis katalogas.
Paprastai tai yra katalogas „Mano dokumentai („My documents“).
Spragtelėjus pele „Ieškoti“, galima pasirinkti arba pakeisti kompiuteryje esantį katalogą.

###### Įrašyti informaciją automatiniam sugrąžinimui

Ši parinktis apsaugo nuo duomenų praradimo, jeigu nutrūktų elektros srovės tiekimas arba įstrigtų kompiuteris.
Aktyvavus šią parinktį, Jūsų duomenys įrašomi reguliariai nustatytais laiko tarpais (pavyzdžiui, kas 5 minutes). Įvykus sutrikimui ir iš naujo paleidus programą galima atverti paskutinį kartą įrašytus duomenis.

Galima ir patiems nustatyti vietą, kurioje tie duomenys turėtų būti įrašomi.

###### Veiksmai paleidžiant programą

Jeigu parinktis „Automatiškai surasti atnaujinimus“, yra aktyvi, programa paleidimo metu automatiškai patikrina, ar yra nauja programos versija ir nauji kainynai. Siekiant išvengti problemų, kurių gali kilti dirbant su pasenusiomis programos versijomis arba senais kainynais, rekomenduojame šią parinktį įjungti ir ja naudotis.

#### „Rengyklė“

##### Veikimas įdedant nuotraukas

Čia nustatoma, kaip turėtų veikti programa įdedant nuotraukas, jeigu jų kraštinių proporcijos neatitinka projekto rėmelių kraštinių proporcijoms.

###### „Palikti esamą rėmelių dydį ir iškirpti nuotraukos vidurį“

Nuotrauka įdedama į rėmelio vidurį, nekeičiant rėmelio kraštinių proporcijų (žiūrėti apačioje viduryje esančią iliustraciją). Tokiais atvejais jų ribas viršijančios nuotraukos sritys yra nematomos. Nuotrauką galima stumdyti rėmeliuose, norint išryškinti esminius jos turinio elementus. (Arba paslėpti nepageidaujamus turinius nematomoje srityje už rėmelio ribų.)

###### „Pakeisti rėmelius taip, kad nuotrauka juos optimaliai užpildytų“

Rėmelis atitinka nuotraukos kraštinių proporcijas (liustracija apačioje kairėje). Tuomet rėmeliuose optimaliai nustatomas ilgesnės kraštinės mastelis.
Toks veiksmas žymiai pakeičia rėmelius, ypač jeigu vertikali nuotrauka įdedama į horizontalius rėmelius - tačiau tokiu atveju visuomet būna matoma visa nuotrauka - taip pat pakeitus rėmelių mastelį.

Pavyzdžiai:

Tuščias rėmelis | Paliekamas esamas rėmelio dydis Rėmelis apkarpo originalią nuotrauką | Keičiamas rėmelio dydis Rėmelis įgyja nuotraukos kraštinių proporcijas

##### Rastras

Čia galima įjungti arba išjungti pagalbinio rastro rodymą bei nustatyti tinklelio dydį.
Be to, galima nustatyti, ar reikia nustatyti objektų padėtį rastro atžvilgiu (ar juos reikia pritraukti).

##### Nurodyti išplėstinius padėties nustatymo duomenis perstumiant rėmelius

Šia parinktimi įjungiamas papildomų padėties nustatymo parametrų rodymas keičiant rėmelių su nuotraukomis arba tekstu vietą.

##### Ar nustatyti nuotraukų padėtį automatiškai, jeigu jos yra arti krašto?

Galima pataisyti padėtį, kai nuotrauka yra per arti fotoknygos, kalendoriaus, paveikslo arba plakato krašto.

Dažnai nuotraukos kraštas būna per arti puslapio krašto arba net išeina už puslapio ribų. Dėl to apkarpant produktą jis gali būti apgadintas, o pretenzijos tokiu atveju būtų nepagrįstas.

#### „Apvadai ir šešėliavimas“

##### Apvadų savybės

Įjungiant šią parinktį nustatoma, ar ar visos įdedamos nuotraukos turi būti su apvadais ir koks turėtų būti tų apvadų plotis bei spalva.

Naudojantis komanda „Nuotraukų rėmeliai ir šešėliai“ įrankių juostoje galima individualiai nustatyti kiekvienos nuotraukos apvadus.

##### Šešėliavimo savybės

Šia parinktimi naudojamasi, kai norima, kad nuotrauka turėtų šešėlį.

Intervalas reiškia atstumą, kurį turėtų siekti šešėlis už nuotraukos krašto.
Intensyvumas reiškia šešėlio stiprumą (skaidrumą). Jį galima pašviesinti arba patamsinti.
Stumdant saulutę apačioje esančioje grafikoje galima nustatyti šešėlį sukuriančio apšvietimo kryptį.
Apžiūroje galima iš karto įvertinti įvestų parametrų veikimo rezultatą.

Tai yra tik naujoms nuotraukoms skirti bendrieji nustatymai Jie netaikomi projekte jau esančių nuotraukų atžvilgiu!

#### „Vedliai“

###### "Automatiškai paleisti fotoknygų vedlį"

Pažymėjus šią parinktį, kuriant naują fotoknygą programa automatiškai paleidžia vedlį.
Jeigu norima fotoknygą visuomet projektuoti savarankiškai, šią parinktį geriau išjungti.

###### „Paleisti vedlį pagalbos puslapyje“

Nustatoma, ar prieš paleidžiant vedlį dar turėtų būti parodomas papildomas pagalbos puslapis su trumpu projektavimo etapų aprašymu ir galimybe pasirinkti vedlį arba jo atsisakyti. Jeigu kuriant naują produktą visuomet norima naudotis vedliu, šią parinktį reikėtų išjungti.

###### „Šalia nuotraukų rodyti vedlio pasirinkimo galimybę“

Pažymėjus šią parinktį, prieš užsakant nuotraukas, paveikslus arba plakatus pasirodys langas, kuriame programa siūlo pasirinkti vedlį. Jeigu norima iš karto imtis produkto redagavimo, šią parinktį reikėtų išjungti.

#### „Greitis“

###### Nuotraukoms skirtos podėlio atminties kiekis

Podėlio atminties (Cache) dydžio reguliavimas gali turėti įtakos programos apdorojimo laikui. Ši atmintis - tai rezervuota kompiuterio darbinės atminties RAM dalis. Kuo ši sritis didesnė, tuo greičiau veikia programa, kadangi tokiu atveju daugiau duomenų (nuotraukų) galima laikyti greitoje RAM atmintyje, užuot laikius jas lėtesniame standžiajame diske. Tačiau didindami šią atmintį, sumažiname kitoms programoms skiriamą jos kiekį, ir tada jos gali veikti lėčiau.

###### Grafikos nustatymai:

###### „Apžiūroje naudoti didelę skiriamąją gebą.“;

###### „Išlyginti kraštus naudojant tarpinę spalvą“;

###### „Įkelti į rengyklę didelės skiriamosios gebos nuotraukas.“

Šios parinktys šiek tiek sulėtina programos darbą, tačiau užtikrina geresnę ekrane rodomo projekto grafiką.
Jeigu programa kompiuteryje veikia ne itin sklandžiai, tai jos darbą galima pagreitinti išjungiant šias parinktis. Šios parinktys neturi įtakos gatavam produktui, o tik jo vaizdavimui kompiuterio ekrane.

###### "„Panaudoti Exif miniatiūras“

Daugelis fotoaparatų ir grafinių programų nuotraukos rinkmenoje įrašo jos miniatiūrą (Thumbnail) specialioje Exif srityje.
Ši parinktis leidžia programai naudotis tokia Exif srityje esančia miniatiūra, ir jai nereikia kurti savos apžiūros.
Tokiu atveju nuotraukos rodomos kiek greičiau, tačiau tokių miniatiūrų kokybė smarkiai priklauso nuo pačioje nuotraukoje įrašytos informacijos.

###### „Ar išsamiai tikrinti pakatalogius?“

Turint daug tinklo diskų ir išjungus pakatalogių tikrinimą, programa gali veikti greičiau. Tačiau tuomet prieš kiekvieną katalogą pasirodo „+“ ženklas, net jei tas katalogas neturi pakatalogių.
Tai daugiausia liečia tinklo diskus, kurie yra lėtesni už kompiuteryje esančius diskus.

#### „Nuotraukos“

##### „Raudonų akių efekto koregavimas nuotraukose, nupaveiksluotose naudojant blykstę“

Nustatoma, kaip turėtų elgtis programa, kai aptinkama nuotrauka, nupaveiksluota naudojant blykstę.
Kaip turėtų būti? Klausti kiekvienos nuotraukos atveju: visuomet taikyti, niekuomet netaikyti - automatinio raudonų akių efekto koregavimo.
(Informacija, ar nuotrauka yra nupaveiksluota naudojant blykstę, paprastai būna įrašyta drauge su nuotrauka Exif parametruose.)

##### „Automatinis nuotraukų koregavimas (ABK)“

Šį koregavimą galima visiškai išjungti.
Specialiai nuotraukų, kurios buvo apdorotos grafine programa, atveju programa klausia, ar reikia panaudoti automatinį nuotraukų koregavimą (ABK), kadangi tokiais atvejais tai daryti nerekomenduojama. Ši informacija taip pat dažniausiai būna Exif duomenyse.

#### „Tinklas“

Čia galima sukonfigūruoti prieigą prie Interneto.

Neturint prieigos prie Interneto arba ketinant pateikti užsakymą įrašytą į kompaktinį diską (CD), į šį punktą galima nekreipti dėmesio.

##### Įgaliotasis serveris (Proxy)

DĖMESIO! Jeigu nenaudojate įgaliotojo serverio (Proxy), arba apskritai apie tokį nesate girdėję, būtinai reikia pažymėti „Nenaudoju įgaliotojo serverio (proxy)“. Šiuos nustatymus taip pat reikia patikrinti, jeigu atnaujinant programas arba kainynus, arba prisijungiant, registruojantis arba užsakant Internetu susiduriama su kokiomis nors problemomis.

Turint patikimą prieigą prie Interneto, reikėtų pasirinkti „Nenaudoju įgaliotojo serverio (proxy)“, kadangi dažniausiai - pavyzdžiui, kai Internetu naudojamasi namuose - jis nenaudojamas.
Jeigu jungiantis kyla problemų, galima pamėginti pasinaudoti parinktimi „Naudoju sistemos įgaliotąjį serverį (proxy)“ - tuomet programa stengsis atsisiųsti duomenis, jau esančius Jūsų kompiuterio nustatymuose.
Jeigu naudojatės prieiga prie Interneto, pavyzdžiui, mikrorajono tinkle arba darbe, įgaliotasis serveris (proxy) tokiais atvejais paprastai naudojamas, o jo duomenis turėtų suteikti Interneto tiekėjas.

Tokiu atveju reikėtų pažymėti „Naudoju savo įgaliotąjį serverį“ ir įrašyti tinklo administratoriaus nurodytus parametrus
Dėl reikiamų nustatymų reikėtų kreiptis į savo administratorių.

#### „Informacija“

Rodomas programos pavadinimas, versijos numeris, teisinės sąlygos ir techninės pagalbos elektroninio pašto adresas.