# Žodynėlis |
##### Sąvoka | ##### Aprašas
16:9 | Televizijos formatas, naudojamas nuo praėjusio amžiaus paskutiniojo dešimtmečio, vadinamas panoraminiu formatu. Modernūs skaitmeniniai fotoaparatai dažnai palaiko tokias vaizdo proporcijas.
2:3 | Klasikinės nuotraukų kraštinių proporcijos. Mažo formato juostos kadro matmenys yra 24x36 cm, taigi 2:3.
ANK | Automatinis nuotraukų koregavimas. Tai laboratorijoje naudojama programinė įranga, kuria automatiškai koreguojamos ekspozicijos, baltumo balanso ir ryškumo nustatymo klaidos.
Pastraipa (tekstas) | Pastraipa - tai teksto srities tarp dviejų tarpų, įvedamų rankinių būdu įvesties („Enter“) klavišu.
Atnaujinimas | Naujos (esamos) programos versijos arba kitų atnaujintų duomenų - pavyzdžiui, kainynų, įdiegimas. Įdiegus naują versiją dauguma ankstesnių nustatymų paprastai išlieka nepakitę. Lengviausia atnaujinti per internetą. Norint išvengti problemų, programą reikėtų atnaujinti kuo dažniau.
APS | Pažangioji fotosistema („Advanced Photo System“). Speciali filmavimo technika ir filmas, drauge leidžiantys fiksuoti scenas išlaikant tris kraštinių proporcijas. Didelės proporcijos APS-H (High) = 16:9 Klasikinės proporcijos APS-C (Classic) = 2:3 Panoraminės proporcijos APS-P (Panorama) = 1:3
Vedlys (kompiuteriai) | Vedlys - tai programa, padedanti naudotojui atlikti tam tikrus veiksmus.
Automatinis nuotraukų koregavimas | Žiūrėti ANK.
Baltumo balansas (subalansavimas) | Baltumo balansas skirtas nuotraukos spalvoms priderinti prie šviesos fotografavimo vietoje spalvos, siekiant gauti kuo natūralesnes spalvas. Šviesa turi įvairių spalvų, kurias žmogaus akis skiria jas tiesiogiai lygindama ir pagal savo individualų jautrumą spalvoms jas kompensuoja. Baltas popieriaus lapas mums visuomet yra baltas, kadangi žinome, jog jis toks yra (esant normalioms apšvietimo sąlygoms). Skaitmeninio fotoaparato matricai tas lapas yra baltas tik kai jį apšviečia saulės šviesa. Esant mėlynam dangui, šešėlyje jis jau turės švelniai melsvą atspalvį. Apšviestas kaitinamosios elektros lemputės, jis įgys geltono, o dienos šviesos lempos - švelnaus violetinio atspalvio. Tai veikia visas nuotraukoje esančias spalvas. Skaitmeniniuose fotoaparatuose baltumą galima subalansuoti - kitaip tariant, padaryti, kad spalvos nuotraukoje būtų kuo natūralesnės. Galima pasirinkti pusiau automatinius fotoaparato nustatymus. Dažniausiai tai būna „Dienos šviesa“, „Dirbtinis apšvietimas“, „Dienos šviesos lempa“ ir kiti nustatymai. Esant mišriam apšvietimui - Saulės ir dirbtiniam, šie nustatymai paprastai veikia netinkamai. Visiškai automatinis fotoaparato baltumo balanso režimas stengiasi priderinti spalvų tonaciją matuodamas apšvietimo spalvą. Šiuo atveju šviesiausi vaizdo taškai laikomi baltais. Baltumo balansą reguliuojant rankinių būdu, fotoaparato objektyvas nukreipiamas į tikrai baltą plokštumą ir išmatuojama atspindėta spalva. Čia galima panaudoti įvairius sunormintus pavyzdžius (korteles). Neturint tokio pavyzdžio galima panaudoti baltą popieriaus lapą. Kai kurie aparatai turi pusiau pralaidų baltą objektyvo dangtelį, kuris įjungus aparatą leidžia išmatuoti apšvietimą. Be to, dažnai laboratorijoje ryškinant nuotraukas jos yra automatiškai koreguojamos, kad jų spalvų gama būtų kuo natūralesnė ir neutralesnė. Tačiau kai kuriais atvejais tokį koregavimą geriau išjungti - pavyzdžiui, saulėlydžio nuotraukose (jose šviesiausi taškai yra raudonai oranžinės spalvos) arba žvakių šviesoje paveiksluotose nuotraukose (jose šviesiausi taškai yra geltoni), kadangi tokiose nuotraukose nenatūralios spalvos kaip tik ir yra pačios patraukliausios.
Šviesulys (šviesi dėmė) | Tai spaudos pramonės terminas. Su šviesuliu susiduriame, kai tarp atspausdinto lapo apkarpyto krašto ir jame atspausdinto nuotraukos krašto matyti šviesi balta juostelė (prošvaisa).
Nuolaidų kuponas | Vykstant įvairioms prekybos ir reklamos akcijoms, dalijami kuponai, kuriuos pateikus galima įsigyti fotografijos produktų už mažesnę kainą.
CD-R | Compact Disc Recordable (vienkartinio rašymo kompaktinis diskas). Tai kompaktinis diskas, į kurį galima įrašyti duomenis tik vieną kartą.
CD-RW | Compact Disc ReWriteable (daugkartinio rašymo kompaktinis diskas). Tai kompaktinis diskas, į kurį įrašytus duomenis galima ištrinti ir į jų vietą rašyti naujus.
Paveikslėlių rinkinys (Clipart ) | Paveikslėlių rinkinys (Clipart) - tai vektorinė grafika; taigi šiuos paveikslėlius sudaro ne atskiri vaizdo taškai (pikseliai) kaip nuotraukose, o linijų, kreivių ir kitų geometrinių figūrų koordinatės. Clipart sudaro atskirą grafikos klasę. Yra sukurtos didžiulės clipart'ų bibliotekos, kurių galima rasti internete arba gauti įrašytų CD ir DVD diskuose. Tai puikus įvairių sveikinimo atvirukų, kvietimų ir panašių publikacijų priedas.
Grąžinti | Naudojantis šia komanda grįžtama į padėtį, buvusią prieš atliekant paskutinį veiksmą - kitaip tariant, tas veiksmas atšaukiamas.
Šriftas | Šrifto pavadinimas nurodo tekste panaudotų raidžių formą. Jūsų kompiuteryje standartiškai yra įdiegta daug šriftų. Be to, į savo sistemą galima įvesti ir naujų šriftų. Šriftas - tai svarbus Jūsų projektų elementas. Šriftų pavyzdžiai:
„Raudonos akys“ | „Raudonų akių“ efektas atsiranda, kai blykstės šviesa atsispindi žmogaus akių tinklainėje, ir dėl to susidaro raudonas atspindys.
Geografiniai duomenys | Šie duomenys nurodo objektų padėtį Žemės rutulyje; tai geografinės ilgumos ir geografinės platumos laipsniai. Kai kurie skaitmeniniai fotoaparatai arba mobilieji telefonai su fotoaparatu turi GPS imtuvą, kuris fotografuojant pagal palydovo duomenis leidžia nustatyti nuotraukos nupaveikslavimo vietos geografinę padėtį. Tuomet šią informaciją galima įrašyti EXIF duomenų bazėje. Šiuos duomenis galima įvesti ir kitu būdu - naudojantis grafine programa, kuria galima įrašyti tokius duomenis, pelės žymekliu nurodant vietą žemėlapyje.
dpi | Dots per Inch = taškų skaičius viename colyje - nurodo, kiek viename vaizdo colyje (=2,54 cm) telpa vaizdo taškų (pikselių). Norint parodyti vaizdą kompiuterio ekrane, pakanka nuo 72 iki 96 dpi skiriamosios gebos. Geros kokybės spausdintinėms nuotraukoms reikalinga nuo daugiau kaip 200 iki 360 dpi skiriamoji geba. Dpi vadinamas santykine skiriamąja geba, kadangi ji yra susijusi su vaizdo plokštumos dydžiu ir yra kintama - kitaip nei absoliučioji skiriamoji geba, kuria apibūdinamas bendrą pikselių skaičių vaizdo rinkmenoje (pavyzdžiui, 1024 x 768 pikselių).
Katalogų medis (struktūra) | Katalogų medis atspindi diske esančių katalogų hierarchinę struktūrą, kurioje vieni pakatalogiai sudaro kitus pakatalogius, o šie - katalogus. Katalogus galima skleisti ir eiti gilyn į jų vidų. Tokį veiksmą galima atlikti spragtelėjus mažą pliusiuką, esantį į kairę nuo katalogo pavadinimo. Minusas reiškia to katalogo peržiūros užvėrimą.
Dubletas | Du kartus pasitaikanti (beveik) tokio paties turinio nuotrauka arba rinkmena.
Rengyklė | Informatikoje taip vadinama programa, skirta duomenims arba objektams kurti arba įvesti bei apdoroti. BMSmegapolis Fotopasaulis programoje rengyklė naudojama produktams - pavyzdžiui, fotoknygoms, fotografijos produktams, fotoįdomybėms bei daugeliui kitų - kurti ir projektuoti.
Jaustukas | Jaustukas („emotikonas“) - tai paveikslėlis, dažniausiai vaizduojantis veidą, kuris išreiškia tam tikras emocijas. Tokie paveikslėliai labai populiarūs internete, įvairiuose komunikatoriuose bei elektroninio pašto žinutėse.
Etiketė | Mažas langelis su tekstu, rodomas pelės žymekliui esant virš kokio nors mygtuko arba piktogramos. Tai trumpas to elemento reikšmės paaiškinimas. Pavyzdys:
EXIF | „Exchangeable Image File Format“ („Kintamo vaizdo rinkmenos formatas“) - standartas, leidžiantis drauge su grafine rinkmena išsaugoti papildomą informaciją - vadinamuosius metaduomenis. Tai gali būti, pavyzdžiui, fotoaparato nustatymai (markė, tipas, diafragma, objektyvas, ekspozicijos laikas ir t.t.), taip pat reikšminiai žodžiai, padedantys ieškoti rinkmenų ir jas rūšiuoti bei kiti duomenys - pavyzdžiui, geografiniai duomenys arba autorinės teisės (Copyright). Atidarius naršyklėje pele (dešiniuoju pelės klavišu) pažymėtos nuotraukos kontekstinį meniu, pasirenkama „Savybės“, po to „Reziumė“ ir nuspaudžiamas mygtukas „Sudėtingesnės nuostatos“. Daugelis rodomų parametrų yra iš nuotraukoje esančių EXIF duomenų.
Naršyklė (eksploratorius) | Operacinės sistemos programa, skirta kompiuteryje esančioms rinkmenoms ir katalogams žiūrėti bei tvarkyti. Kartais ji dar vadinama rinkmenų tvarkytuve. Ja naudojantis galima pele naršyti kompiuteryje esančią medžiagą, katalogų medžius. Interneto naršyklė taip pat dažnai vadinama eksploratoriumi - pavyzdžiui, „Internet-Explorer“.
Mažo formato fotojuosta | Populiariausia analoginėje fotografijoje šviesai jautri juosta. Tokio negatyvo dydis yra 24 x 36 mm, o kraštinių proporcijos 2:3.
Ugniasienė (užkarda) | Pažodžiui iš angliško „Firewall“. Tai įrenginys arba programa, kuri kontroliuoja (filtruoja) duomenų mainus tarp kompiuterio ir tinklo, saugodama kompiuterį nuo nepageidaujamų ir kenksmingų rinkmenų - pavyzdžiui, nuo virusų arba Trojos arklių, taip pat nuo programišių įsilaužimo.
Katalogas (aplankas) | Aplankas - tai struktūra, kaupianti ir tvarkanti rinkmenas standžiajame diske; ji dar vadinama katalogu. Katalogų pavadinimai turi būti susieti su jų turiniu, kad ateityje būtų galima greičiau surasti ieškomą informaciją. Pavyzdžiui, „Nuotraukos_Atostogos_2008 metų liepa“, „Laiškai Jolantai“ arba „Išrašai iš mano banko sąskaitos“ ir pan.
Pastraipos formatas | Pastraipos formatas apibūdina pastraipos išvaizdą, kuri yra būdinga visam fragmentui. Ypač tai pasakytina apie teksto sulygiavimą (pagal kairiąją paraštę, pagal dešiniąją paraštę, per vidurį arba vadinamasis blokinis sulygiavimas, kai kai sulygiuojama, tiek į kairiąją, tiek į dešiniąją paraštę 0 taip dažnai daroma periodiniuose leidiniuose ir knygose).
Nuotraukos formatas | 1. Nuotraukos dydis, o kartais skiriamoji geba (žiūrėti: skiriamoji geba). 2. Grafinės rinkmenos, kurioje išsaugota nuotrauka, formatas - pavyzdžiui, JPEG.
Formatavimas | Tai tam tikrų objektų pakeitimai - pavyzdžiui, jų padėties arba dydžio pakeitimas. Teksto atveju tai yra šrifto arba jo išvaizdos pakeitimas. Tai taip pat gali būti kompiuterinės laikmenos paruošimas, ketinant ja pasinaudoti vėliau.
Fotoįdomybės | Tai tam tikri fotografijos produktai, puikiai tinkami dovanoms. Pavyzdžiui, tai gali būti puodeliai, bokalai, taupyklės, marškinėliai, pelės kilimėliai ir daugelis kitų. Visuose juose panaudojami asmeniniai motyvai iš nuotraukų.
Vektorinė grafika | Vektorinė grafika reiškia, kad ją sudaro ne atskiri vaizdo taškai (pikseliai), kaip, pavyzdžiui, nuotraukoje, o linijų, kreivių ir kitų geometrinių figūrų koordinatės. Kiekviena linija turi savo pradžią ir pabaigą, storį bei spalvą. Apskritimas turi vidurio tašką, spindulį, linijos storį, spalvą bei užpildymo spalvą. Panašiai apibūdinami stačiakampiai. Vektorinė grafika paprastai užima mažiau atminties nei pikselinė. Be to, galima įvairiai keisti tokios grafikos objektų dydį, neprarandant kokybės. Tačiau tokia grafika yra skirta tik paprastiems paišytiniams elementams.
Grupavimas | nuotraukų rinkmenų surūšiavimas grupėmis pagal nuotraukos nupaveikslavimo datą ir laiką arba pagal nuotraukų turinio panašumą.
Piktograma | Piktograma - tai tam tikro veiksmo grafinis atvaizdavimas sistemoje. Piktogramomis dažnai ženklinami mygtukai. Taip pat daug jų būna įrenkių juostose. Pavyzdys: Iškirpti, kopijuoti, įdėti, šalinti.
Šviesumas | Tai subjektyviai suvokiamas šviesos intensyvumas, ypač nuotraukoje. Jeigu nuotrauka atrodo per tamsi, vadinasi, šviesumas yra per mažas. Per šviesios nuotraukos reiškia, kad šviesumas yra per didelis. Abi situacijas galima pakoreguoti grafine programa. Kadangi šviesumo reguliavimo diapazonas yra ribotas, esant kraštutiniams nustatymams galima prarasti dalį nuotraukoje esančios informacijos. Šviesinant nuotrauką beveik baltas (šviesiai pilkas) taškas tampa baltas, o sodriai juodas - tamsiai pilkas. Baltas taškas jau negali būti šviesesnis už baltą spalvą. Todėl tokie švelnių atspalvių taškai pradingsta baltume. Panašiai būna ir tamsinant vaizdą. Tamsus taškas virsta juodu, o baltumas - pilkumu.
JPG (JPEG) | Standartinis grafinių rinkmenų formatas, ypač tinkamas nuotraukoms įrašyti. Skiria 16 milijonų spalvų. Be to, informacija yra glaudinama, todėl galima sutaupyti vietos diske. Dėl nedidelių matmenų, bet aukštos vaizdo kokybės šis formatas tapo pagrindine nuotraukų įrašymo skaitmeniniuose fotoaparatuose ir internete forma.
Tradicinis nuotraukų formatas | Tradicinės nuotraukų kraštinių proporcijos analoginėje fotografijoje - 2:3, atitinkančios, pavyzdžiui, mažo formato juostų proporcijas 24x36mm.
Valdymo klavišas Ctrl | Specialus klavišas, skirtas tam tikriems veiksmams paleisti, drauge nuspaudžiant kitus klavišus.
Šalinimo klavišas Delete (Del) | Kompiuterio klaviatūros funkcinis klavišas, skirtas į dešinę nuo pelės žymeklio esantiems elementams (ženklams) šalinti.
Grįžimo klavišas Esc | Kompiuterio klaviatūros klavišas „Escape“, skirtas tuo metu atliekamam procesui (veiksmui) nutraukti.
Antrojo lygio (postūmio) klavišas Shift | Specialus kompiuterio klaviatūros klavišas. Standartiškai skirtas rašymo didžiosiomis raidėmis bei specialiems ženklams įjungti. Jis taip pat drauge su pele ir rodyklių klavišais naudojamas laukui pažymėti.
Rodyklių klavišai | Šiais klavišais per ekraną (į kairę, į dešinę, į apačią, į viršų) stumdomas pelės žymeklis arba objektas.
Brūkšninis kodas | Brūkšninis kodas - tai užkoduota spausdintinė informacija, kurią sudaro brūkšneliai ir tarpai, kuriuos galima nesunkiai nuskaityti skaitytuvais (skeneriais) arba kameromis. Tokią informaciją vėliau galima lengvai apdoroti kompiuteriuose. Dažniausiai kodas būna skaitmenų seka, kurią galima susieti su konkrečia preke.
Koliažas (Collage) | Mozaika – mažų paveikslėlių arba kitų objektų klijinys bendrame fone, sudarantis meno kūrinį. Koliažo pavyzdys:
Eiliškumas | Tai tam tikro objektų išdėstymo puslapyje eiliškumą (vienas po kito). Objektai gali tarpusavyje sutapti ir iš dalies uždengti vienas kitą. Eiliškumą galima sutvarkyti naudojantis komanda „Perstumti labiau į priekį“ arba atgal, t.y. nustatyti, kuris objektas turėtų būti apačioje, o kuris viršuje. Jeigu viena nuotrauka taip uždengia kitą, kad jos apskritai nematyti it negalima pažymėti, reikia pažymėti viršuje esančią nuotrauką ir stumti ją tol, kol ji atsidurs už uždengtos nuotraukos.
Naudotojo paskyra | Naudotojo paskyra - tai informatikos sistema besinaudojančio asmens duomenų ir prieigos teisių rinkinys. Tiems duomenims priklauso prisijungimo vardas (login), dažnai taip pat elektroninio pašto adresas ir slaptažodis, kuriuos įvedus galima prisijungti prie tos sistemos. Be to, paskyroje dažnai būna ir kitų asmens bei adresų duomenų, kurie yra reikalingi, pavyzdžiui, sukurtam produktui adresuoti.
Kontrastas | Kontrastas rodo šviesių ir tamsių vaizdo taškų tarpusavio skirtumą. Labai kontrastinga nuotrauka apibūdinama kaip ryškesnė. Kontrastą taip pat galima reguliuoti grafinėmis programomis. Tačiau taip galima prarasti kai kurias nuotraukos detales. Norint, kad nuotrauka būtų kontrastingesnė, reikia nuotraukos šviesumą keisti abiem kryptimis. Juoda ir balta spalvos artėja prie šviesumo skalės galų. Juodi taškai jau nebegali būti tamsesni, o tamsūs taškai dar labiau patamsėja - iki juodumo. Balti taškai negali būti šviesesni, o šviesūs taškai dar labiau pašviesėja - iki baltumo. Mažinant kontrastą sodrus juodumas pilkėja, o balta spalva įgauna šviesiai pilkų atspalvių.
Kopijuoti | Tai sistemos iškarpinės (clipboard) komanda. Kopijuoti reiškia įdėti duomenis arba objektus į sistemos iškarpinę nepašalinant pradinio objekto.
Krepšelis | Krepšelis elektroninio pirkimo programose (Internete, CD) - tai vieta, kurioje rodomi užsakyti produktai. Toks apibūdinimas atitinka tikrus krepšelius, kuriais naudojamasi įprastinėse parduotuvėse. Daugumoje programų vartojamas krepšelio simbolis - tai piešinėlis, vaizduojantis pirkinių vežimėlį. Toliau iš krepšelio pereinama prie kasos.
Šrifto pobūdis | Šrifto pobūdis gali būti: paprastas, pajuodintas - pastorintas (bold), gulsčias (kursyvas). Dažnai šrifto pobūdžiu laikomas ir pabraukimas.
Žymeklis | Rodyklė, rodanti ekrane vietą, kurioje tuo metu dirbame. Teksto rašyklėse, priklausomai nuo programos ir operacinės sistemos, tai gali būti mirgantis vertikalus brūkšnelis, horizontalus pabraukimas arba stačiakampiukas. Tokiu atveju žymeklis rodo, kurioje vietoje bus įterpta tolesnė raidė. Pelės rodyklė (žymeklis) gali vaizduoti rodyklę, rankutę, rodyklę su klaustuku ir pan. Pelės žymeklio padėtis atitinka pelės judesius.
Teksto žymeklis | Rodyklė, rodanti ekrane vietą, kurioje tuo metu dirbame. Žymeklis rodo, kurioje vietoje bus įterpta tolesnė raidė. Kad jį būtų lengviau atskirti nuo pelės žymeklio (rodyklės), tai, priklausomai nuo operacinės sistemos gali būti mirgantis vertikalus brūkšnelis, horizontalus pabraukimas arba stačiakampiukas.
Išskleidžiamasis (parinkties) sąrašas | Dar vadinamas išskleidžiamuoju sąrašu. Štai nedidelis pavyzdys:
Spragtelėjus mažą trikampiuką lauko dešinėje išsiskleidžia sąrašas (kaip pavaizduota dešinėje pusėje), iš kurio jau galima pasirinkti dominančią poziciją. |
Priedanga | BMSmegapolis Fotopasaulis programoje priedanga („kaukė“) yra grafinis elementas, kuris uždėtas ant kito vaizdo leidžia pakeisti jo formą arba padaryti, kad kai kurie nuotraukos laukai pereitų į foną, kaitaliojant tų laukų skaidrumą. Priedangos spalva (pilka) pridedama prie esamų spalvų kaip ketvirta spalva. Ši spalva apibūdinama kaip kanalas alfa arba α. Balta spalva yra skaidri, o juoda uždengia vaizdą. Pilkumos atspalviai yra iš dalies skaidrūs. Priedangos skaidrumo efektas leidžia suteikti nuotraukai visai kitokį, patrauklų pavidalą.
Kontekstinis meniu | Iškylantis langelis su komandomis, susijusiomis su tuo metu pažymėtu (spragtelėtu) objektu. Jis atsiveria spragtelėjus objektą dešiniuoju pelės klavišu arba Windows klaviatūroje nuspaudus kontekstinio meniu klavišą.
Miniatiūra (Thumbnail) | Miniatiūros rodo iki minimumo sumažintą „didelių“ nuotraukų arba kitų objektų - pavyzdžiui, išdėstymo modelių - turinį.
Rašytuvas | Tai kompiuteriuose montuojamas CD-R arba DVD diskų įrašymo įrenginys.
Sodrumas | Nulemia nuotraukos spalvų intensyvumą. Šį parametrą galima keisti grafinėje programoje. Didelis sodrumas: nuotrauka bus labai spalvota. Mažas sodrumas: nuotrauka bus blyški. Mažiausias sodrumas: spalvos praktiškai „išjungiamos“, gaunama juoda balta nuotrauka.
Spalvų sodrumas | Spalvų sodrumą skaitmeninėse nuotraukose galima keisti grafikos rengyklėmis. Tuo pačiu pakeičiamas ir visų esamų atspalvių šviesumas. Toks pokytis gali turėti įtakos vaizdo kokybei, kadangi čia galioja tos pačios taisyklės kaip ir reguliuojant šviesumą, nors šiuo atveju jos liečia tik spalvas.
Apšvietimas | Apšvietimas fotografijoje reiškia šviesos, pasiekiančios šviesai jautrią juostą arba vaizdo keitiklį (matricą) kiekį. Jis priklauso nuo ekspozicijos laiko ir objektyvo diafragmos nustatymų, taip pat nuo fotojuostos arba matricos jautrumo. Jeigu nuotrauka nepakankamai apšviesta, ji yra tamsi, o jeigu apšviesta per daug - per šviesi. Skaitmeninėje nuotraukoje apšvietimo klaidas galima iki tam tikrų ribų pakoreguoti atitinkama grafine programa.
Objektas | Objektas - tai elementas, kur galima apdoroti tam tikromis operacijomis. BMSmegapolis Fotopasaulis programoje objektas yra kiekvienas elementas (virtualus), naudojamas projektuojant produktą. Tai, pavyzdžiui, gali būti nuotraukos, tekstai, rėmeliai, vektorinės grafikos paveikslėliai (clipart'ai). Vieną objektą gali sudaryti kiti objektai. Pavyzdžiui, puslapio išdėstymas yra objektas, sudarytas iš rėmelių nuotraukoms ir tekstas. O tekstas susideda iš žodžių, kurie savo ruožtu turi atskirus grafinius ženklus. Produktas ir krepšelis - tai taip pat objektai, savo viduje turintys kitų subobjektų. Kai prie objekto norima ką nors pridėti arba jį redaguoti, tai visuomet būna susiję su kitu objektu.
Kompaktinio disko atvaizdis (CD-Image) | tiksli kompaktinio disko (CD) turinio kopija standžiajame diske.
ISO atvaizdis (ISO-Image) | Kompaktinio disko atspindys, atvaizdis (dauginama kopija) ISO-9660 standarto formatu, esanti kitoje laikmenoje - pavyzdžiui, standžiajame diske. ISO-9660 - tai CD-R/W diskų įrašymo standartas, kurį palaiko dauguma sistemų bei rašytuvų.
Vaizdas drobėje | Tai ypatingas produktas, susidedantis iš solidžių medinių rėmų, ant kurių ištempta tapyboje naudojama drobė. Nuotraukas taip pat galima spausdinti ant rėmų ištemptoje drobėje. Tokia nuotrauka tampa nedideliu meno kūriniu.
Pasukimas | BMSmegapolis Fotopasaulis programoje galima produkto rengykle sukti (rėmelius, nuotraukas, tekstą) kas 90°, spaudant du mygtukus arba naudojantis kontekstiniu meniu. Bet kokiu kampu galima pasukti pele, naudojantis rėmelių viduje esančią sukimo rankenėle.
Atsiėmimas parduotuvėje | Reiškią, kad užsakyti produktai bus atsiimami parduotuvėje. Dažnai tai taip pat reiškia, kad užsakymas pateikiamas toje pačioje parduotuvėje - pavyzdžiui, įrašytas kompaktiniame diske, o parduotuvė perduoda jį laboratorijai.
Atspaudas (nuotrauka) | Šį sąvoka yra atėjusi dar iš klasikinės analoginės fotografijos, kurioje negatyvo vaizdas „atspaudžiamas“ šviesiai jautriame fotopopieriuje.
Pilkumo atspalviai | Fotografijoje tai reiškia juodą baltą nuotrauką. Skaitmeninėje nuotraukoje yra informacija apie šviesumą (liuminansas) ir apie spalvą (chrominansas). Konvertuojant nuotrauką į juodą baltą formatą informacija apie spalvą tiesiog pašalinama.
Atspalvis | Nuotraukų peržiūros redagavimo funkcijose - slankiklis, parenkantis atspalvį, kuris tonuojamas kitu slankikliu - „Tonavimas“).
Pranešimų langas | Šis langas pasirodo („iškyla“), kai programa nori mums ką nors pranešti, arba kai reikia patvirtinti kokio nors veiksmo atlikimą.
Parinktys | „Parinkčių“ kataloge yra bendri programos nustatymai, turintis įtakos taikomųjų programų elgesiui bei interneto ryšiui. Parinktys nustatomos išskleidžiamųjų sąrašų parinkties laukeliuose. Pavyzdžiai:
Išskleidžiamasis sąrašas | Parinkties laukeliai | Parinkties laukelis
Viršelis | Viršelis - tai išoriniai fotoknygos sluoksniai, kurių viduje yra jos lapai. Viršelį sudaro titulinis lapas, paskutinis lapas ir nugarėlė.
Originalus formatas | Originalus formatas - tai nuotraukos kraštinių proporcija. Idealiu atveju tradicinės kraštinių proporcijos yra 2:3, tačiau skaitmeniniuose fotoaparatuose nuotraukos dažniausiai įrašomos 3:4, o kartais 16:9 formatu. Apdorojus grafine programa tos proporcijos gali būti visiškai kitokios.
Atmintinės podėlis (Cache) | Atmintinės podėlis - tai atminties sritis, kurioje laikinai saugomus duomenų kopijos, kad jas būtų galima dar kartą panaudoti. Dažniausiai tai yra sritis, rezervuota kompiuterio darbinėje atmintyje tam tikrai programai. tokią savo sritį sudaro interneto naršyklė, kurioje įsimena naršytus tinklalapius, kad galėtų juos pakartotinai atverti nesisiųsdama iš interneto.
Įrankių juosta | Laukas programos lange, kuriame simbolių pavidalu yra sukaupti įrankiai objektams kurti bei apdoroti.
Peržiūros juosta | Peržiūros juosta leidžia peržiūrėti ir apžiūrėti daugelį produkto elementų. Jis daugiausia skirtas iš daug lapų susidedantiems produktams - pavyzdžiui, fotoknygoms ir kalendoriams - apžiūrėti.
Slenkamosios juostos | Slenkamosios juostos pasirodo langų kraštuose, jeigu jų turinys netelpa ekrano lauke. Slenkant slankikliais per tas juosteles galima pertempti ir lango turinį, kad jis taptų matomas ekrane.
PictureLive-DVD | Šis produktas - tai tam tikra nuotraukų pateiktis - vaizdo prezentacija. Tokia prezentacija prasideda kaip filme - nuo įžangos, po kurios rodomos nuotraukos su efektingais perėjimais ir muzikiniu fonu. PictureLive-DVD yra beveik kaip tikras filmas, kurį galima rodyti įdėjus į bet kokį DVD leistuvą arba kompiuterį.
Pikselis (vaizdo taškas) | Pikselis - tai pavienis taškas, mažiausias skaitmeninio vaizdo vienetas. Skaitmeninėse nuotraukose vaizdo taškas apibrėžiamas trijų spalvų - raudonos, žalios ir mėlynos - mišinio. Nustačius šių spalvų nulines vertes, vaizdas būna juodas. Nustačius maksimalią šių spalvų vertę vaizdas tampa baltas. Tokia sistema leidžia skirti daugiau kaip 16 milijonų spalvų.
Deko plakatas | „paprasti“ plakatai - tai tiesiog didelio formato nuotraukos; tuo tarpu Deko plakatas suteikia naujų projektavimo galimybių. Pavyzdžiui, tokiuose plakatuose galima sujungti kelias nuotraukas (koliažas) arba įdėti tekstus.
Subkatalogas | Tai katalogas, esantis kitame kataloge.
Peržiūra | Nuotraukos miniatiūros arba kitokios rinkmenos (pavyzdžiui, fotoknygos puslapio) peržiūra.
Dvigubas spragtelėjimas | Greitas kairiojo pelės klavišo nuspaudimas du kartus.
Teksto laukas (rėmelis) | Rėmelis, kuriame rašomas tekstas ir kurį galima įvairiai formatuoti.
Pakartoti | Atstatoma rengyklės būklė, buvusi prieš atliekant paskutinįjį greitį.
Įrašymo greitis | Šis parametras rodo, koks turėtų būti optimalus CD-R disko įrašymo greitis rašytuve. Jis priklauso nuo rašytuvo modelio ir disko rūšies.
Produktas | Programoje BMSmegapolis Fotopasaulis tai reiškia gatavą fotoproduktą.
Programa BMSmegapolis Fotopasaulis | Programa BMSmegapolis Fotopasaulis - tai taikomoji programa, kuria galima surasti, sukurti ir užsakyti savo mėgstamą fotografijos produktą.
Projektas | Projektas (sumanymas, planas) - tai įvairių elementų arba modelių, sudarančių gatavą produktą, rinkinys. Programoje BMSmegapolis Fotopasaulis projektą nuotraukų rėmelių išdėstymas ir tekstai bei kiti elementai - pavyzdžiui, šablonai, priedangos ir vektorinės grafikos paveikslėliai (clipart'ai).
Kraštinių ilgio proporcijos (santykis) | Tai nuotraukų kraštinių aukščio ir pločio santykis. Dažniausiai tai būna tradicinis santykis 2:3, arba, skaitmeninėse nuotraukose, 3:4 arba 16:9. Tradicinis kraštinių santykis analoginiuose fotoaparatuose yra 2:3, tačiau skaitmeniniuose fotoaparatuose nuotraukos dažniausiai įrašomos 3:4, o kartais 16:9 formatu (taip pat APS aparatuose, kuriais galima paveiksluoti 1:3 formato panoramines nuotraukas). Apdorojus grafine programa šios proporcijos gali tapti visiškai kitokios.
Tipiniai fotografijos formatai
Mažo formato fotojuosta ir APS-C | Skaitmeninis fotoaparatas | Kai kurie skaitmeniniai aparatai, APS-H | APS-P (Panorama)
--- | --- | --- | ---
2:3 | 3:4 | 16:9 | maždaug 1:3
9,0 x 13,5 | 9,0 x 12,0 | - | -
10,0 x 15,0 | 10,0 x 13,3 | 17,8 x 10,2 | 10,2 x 25,4
11,0 x 16,5 | 11,0 x 14,6 | - | -
13,0 x 19,5 | 13,0 x 17,3 | 22,1 x 12,7 | 12,7 x 30,5
Užsakomos klasikinio 3:4 formato skaitmeninės nuotraukos eksponuojamos 2:3 formato šviesai jautriame fotopopieriuje, todėl dalis informacijos viršuje ir apačioje nukerpama.
Proxy (įgaliotasis serveris) | Proxy (įgaliotasis serveris) palaikant vidaus tinklo (darbe, mikrorajono tinkle arba kabelinės televizijos tinkle) ryšį su internetu. Klaidinga įgaliotojo serverio (Proxy) konfigūracija interneto tiekėjo arba naudotojo pusėje dažnai sukelia problemų teikiant užsakymus internetu. Tokiais atvejais nepavyksta prisijungti arba išsiųsti didesnę nuotrauką. Kraštutiniais atvejais dėl to programa gali įstrigti. Proxy paprastai yra atskiras kompiuteris (serveris) su reikiama programine įranga. Įgaliotojo serverio (proxy) funkciją gali atlikti ir maršrutizatorius - taigi įtaisas, tvarkantis jungtį su internetu.
Tempti (pele) | Objektų tempimas per ekraną pele, laikant nuspaustą kairįjį pelės klavišą.
Katalogų naršyklė (Explorer) | Katalogų struktūra naršoma reikiama naršykle, kuri dažnai vadinama eksploratoriumi.
Interneto naršyklė | Explorer (angliškai). Taikomoji programa, leidžianti naršyti internetą ir paleisti su juo susijusias paslaugas. Pavyzdžiai: Microsoft Internet Explorer, Mozilla Firefox, Opera.
Nustumti | Čia turimas omenyje objekto nustūmimas kompiuterio pele. Spragtelėjus kairiuoju pelės klavišu objektas pažymimas, ir nuspaudus klavišą stumiama pelė. Objektas ekrane slenka pagal pelės judesius. Pažymėtą objektą galima stumti ir klaviatūros rodyklių klavišais.
Mygtukas | Button (angliškai). Taikomosiose programose šis elementas atrodo kaip mygtukas; spragtelėjus jį pele galima įjungti įvairias programų funkcijas.
Apkarpyti | Apkarpomos nuotraukos, siekiant gauti tam tikras kraštinių proporcijas arba pabrėžti jos fragmentą, arba pašalinti nepageidaujamus vaizdo fragmentus.
Rėmelis | Tam tikro išdėstymo laukas, į kurį galima įdėti nuotrauką. Galima keisti rėmelių padėtį, dydį ir pasukimą arba papuošti juos spausdintiniu apvadu.
Parinkties rėmelis (pažymėjimo laukas) | Rėmelis, pasirodantis išskleidus pele tam tikrą lauką, pažymint į jį patekusius objektus. Čia laukas išskleistas iš apatinio dešiniojo kampo į viršutinį kairįjį kampą. Visi elementai, kurių bent dalis patenka į tokį rėmelį, yra pažymimi.
Rastras | Statmenų linijų tinklelis, padedantis nustatyti rengyklėje objektų padėtį ir juos sulygiuoti. Objektai pritraukiami prie linijų susikirtimo taškų. Rastras rodomas tik ekrane; jis nespausdinamas.
Skiriamoji geba (skaitmeninės nuotraukos) | Skaitmeninę nuotrauką sudaro pavieniai taškai - vadinamieji pikseliai. Tokių taškų skaičius nurodo vadinamąją absoliučią skiriamąją gebą arba nuotraukos dydį pikseliais. Kai sakoma, kad nuotraukos skiriamoji geba yra 4000 x 3000 pikselių arba 12 megapikselių (MPx), - tai abiem atvejais reiškią tą pačią skiriamąją gebą. Kuo skiriamoji geba didesnė, tuo nuotrauka detalesnė ir didinama parodo daugiau detalių. Tačiau tokiais atvejais didėja ir rinkmenos apimtis laikmenoje. Ar nuotraukos skiriamosios gebos pakanka BMSmegapolis Fotopasaulis programoje pateikiamam spausdintinio arba ekspozicinio vaizdo dydžiui - galima nustatyti pagal kokybės rodiklį, kuris rodo santykinę nuotraukos skiriamąją gebą - taigi pikselių skaičių viename colyje popieriaus (arba kitokio pagrindo). Žiūrėti „dpi“.
Šrifto dydis | Kiekvienas šriftas gali būti įvairaus dydžio, kuris matuojamas nuo apatinio eilutės krašto (pavyzdžiui, raidės „p“ atveju) iki viršutinio (pavyzdžiui, didžiųjų raidžių); šrifto dydis paprastai išreiškiamas „pt“ (spaudos punktais). „Punkto“ matavimo vienetas (pt) yra lygus 0,376 mm.
Sistemos podėlis | Operacinės sistemos arba programos tvarkoma atminties sritis, kurioje vėlesniam panaudojimui saugomi duomenys ir objektai. Duomenys kopijuojami į podėlį, o vėliau tiesiog įklijuojami kitoje vietoje. Podėlis naudojamas ir keičiantis duomenimis su kitomis programomis.
Sepija (tamsiai rusva spalva) | Sepijos sąvoka yra kilusi iš natūralaus rudai raudonos spalvos pigmentinio skysčio iš aštuonkojų rašalinės liaukos, kuris antikos laikais būdavo naudojamas kaip rašalas piešimui. Senoje juodoje baltoje nuotraukoje dėl ultravioletinių spindulių ir oksidacijos poveikio susidaro panašus spalvų derinys - lyg būtų panaudotas sepijos tušas. Fotopopierius nusidažo geltonai, o tamsūs nuotraukos fragmentai parudėja. Toks efektas skaitmeninėje fotografijoje vadinamas sepijos efektu.
Dydžio keitimas | Pasirinkto objekto dydžio pakeitimas.
Reikšminiai žodžiai | Prie nuotraukų galima pridėti sąvokas – reikšminius žodžius (jie matomi įjungus nuotraukų peržiūrą po mygtuku „Informacija“), kurie padeda tas nuotraukas geriau surūšiuoti arba surasti. Windows nuotraukų galerijoje jie dar vadinami paženklinimu arba gairėmis. Pavyzdys: atostogavote Floridoje - taigi prie nuotraukos pridedate reikšminį žodį „Florida“. Po to diske galima surasti visas šiuo žodžiu paženklintas nuotraukas. Jeigu, pavyzdžiui, lankėtės Disneyworld'e, prie nuotraukų lygiai taip pat galima pridėti žodį „Disneyworld“. Tačiau buvote ir Prancūzijos Disneyworld'e, todėl, be „Disneyworld“, reikėtų dar pridurti žodį „Prancūzija“. Paieškos metu tas vietas bus galima atskirti. „Floridos Disneyworld'as“ - nuotraukos iš Floridos Disneyworld'o ir „Prancūzijos Disneyworld'as“ - iš Prancūzijos.
Spalvų rūšiavimas | Rūšiuojant spalvas BMSmegapolis Fotopasaulis programoje, nuskaitomos viename kataloge esančių nuotraukų spalvų reikšmės, po to jos lyginamos ir pagal spalvų derinio panašumą grupuojamos nuotraukos.
Bendruomenė (Community) | Tais pačiais dalykais besidominčių, panašios patirties ir žinių turinčių žmonių, norinčių tais dalykais tarpusavyje keistis, dažniausiai internete, bendruomenė.
Fotografų bendruomenė (Fotocommunity) | Žmonių, kurie internete dalijasi su savo pomėgiu fotografuoti susijusia informacija bei patirtimi. Tokios bendruomenės dalyviai skelbia savo nuotraukas internete, norėdami, kad jas pamatytų ir įvertintų kiti ir kad apie jas būtų galima diskutuoti.
Slankiklis | Slankikliu galima lengvai pagal liniją reguliuoti pasirinktas reikšmes. Pavyzdžiui, dešinėje: šviesumą, kontrastą ir sodrumą.
Operacinė sistema | Operacinė sistema - tai pagrindinė kompiuterio programinė įranga, kuri tvarko kitų programų, taip pat grafinių, veikimą. Ji leidžia naudotis svarbiausiais kompiuterio įrenginiais - pavyzdžiui, klaviatūra, pele, ekranu, spausdintuvu ir kitais. Pavyzdžiui: Microsoft Windows, Unix, MacOS, Linux.
Šablonai | Tai tam tikri apvadai, į kuriuos įdedamos nuotraukos. Tai suteikia nuotraukai ypatingą formą ir padaro produktą žymiai patrauklesnį. BMSmegapolis Fotopasaulis programoje naudojami įvairūs šablonai, kuriuos galima atnaujinti Internetu.
Pirminis tekstas | Tai tinklalapių turinys drauge su HTML kodu (gairelėmis, apibūdinančiomis teksto suformatavimą).
Fonas | Mažiausias produkto sluoksnis, sudarytas iš vienos spalvos, rašto arba nuotraukos. Ant to sluoksnio dedami ir derinami kiti produkto elementai.
Daugiaspalviai (Multicolor) fonai | Specialūs fonai BMSmegapolis Fotopasaulis programoje, kuriems galima suteikti 36 spalvas.
Turinys (temos) | Tai parengtas BMSmegapolis Fotopasaulis programos šablonas su profesionaliomis nuotraukomis ir redakcinėmis temomis, kurį galima papildyti savomis temomis.
Sukimo rankenėlė | Tai kompiuterinės grafikos taškas, kuriuo galima sukti objektą aplink jo centrą (žiūrėti rodyklę).
Šoninės rankenėlės | Taip vadinamos gairelės puslapyje išdėstytų rėmelių fonuose, kurios leidžia pele keisti rėmelio dydį. Jomis galima keisti rėmelių plotį arba aukštį neišlaikant kraštinių proporcijų. Užtemptas ant gairelės, pelės žymeklis įgauna dvigubos rodyklės formą. Žiūrėti rodykles.
Kampinės rankenėlės | Tai taškai objekto rėmelių kraštuose, kuriuos galima pele „sugriebti“ ir ištempti arba sutraukti, rėmelius, išlaikant jų kraštinių proporcijas (žiūrėti rodykles).
Išdėstymas, maketas (Layout) | Kuriant spausdintines publikacijas kalbama apie puslapio (laikraščio, brošiūros, plakato ir pan.) maketą, kuriame yra anksčiau suformatuoti elementai - pavyzdžiui, nuotraukos ir tekstai, išdėstyti taip, kad būtų galima jais optimaliai užpildyti spausdintą puslapį (išdėlioti puslapyje). Grafinėse programose naudojamasi grafikos ir tekstų rėmeliuose, todėl dabar parengti publikaciją yra daug lengviau.
Gama reikšmė | Atliekant gama koregavimą keičiama vidutinio spalvų šviesumo kreivė. Tokios korekcijos privalumas yra tas, kad tamsiausi ir šviesiausi vaizdo taškai išlieka nepakitę. Tik tarp jų esančios reikšmės pašviesėja arba patamsėja. Toks koregavimas vyksta ne pagal liniją, o ta kreivė pakraščiuose suplokštėja - kitaip tariant, šviesumo skalės viduryje esančios reikšmės pakeičiamos labiau nei pakraščiuose. Todėl nuotrauką galima pašviesinti arba patamsinti neprarandant itin daug kokybės. Žinoma, viską reikia daryti su saiku.
Įdėti (įklijuoti) | Tai sistemos podėlio komanda. Ja įvedami duomenys arba objektai, prieš tai įdėti į podėlį naudojantis komandomis „Iškirpti“ arba „Kopijuoti“.
Kokybės rodiklis | Kokybės rodiklis parodo, ar nuotraukos skiriamoji geba yra pakankama geros kokybės pasirinkto formato atspaudui gauti. Produkto rengyklėje apie kokybę signalizuoja spalvoti jaustukai įrankių juostoje, o nuotraukose - po peržiūros langeliu esančios juostelės spalva. Spalvų reikšmės. Žalia: nuotraukos skiriamoji geba labai gera, leidžianti sukurti aukštos kokybės produktą. Kitaip tariant, esant tokiems vaizdo matmenims gatavas produktas bus be jokių trūkumų. Geltona: nuotraukos skiriamoji geba nėra pati optimali gerai kokybei gauti. Tai reiškia, kad gali būti smulkių trūkumų arba netikslumų. Sutinkant su tokia padėtimi tenka susitaikyti ir su galimais trūkumais; be to, nuotraukas dariusi laboratorija gali nepriimti pretenzijų. Tokiu atveju reikėtų sumažinti nuotraukos formatą arba pakeisti kita nuotrauka, kurios skiriamoji geba yra didesnė.
Užpildymo rodiklis | Juostelėje grafiškai parodomas tam tikros dalies buvimas visumoje. Dešinėje parodytas pavyzdys iš fotoknygos vedlio. Žalia spalvą rodo dalį, kurią sudaro panaudotos nuotraukos, o raudoną - dalį, kurią sudaro atmestos nuotraukos.
Iškarpa (kadrų) | Norint pabrėžti mus dominantį nuotraukos fragmentą, iš jo pašalinama nereikalinga informacija ir iškerpamas tik svarbiausias fragmentas - nuotrauka sukadruojama. Atliekant redagavimą - dažniausiai grafinio apdorojimo programa - naudotojas dažnai pažymi jį dominančias nuotraukos sritis ir ją sukadruoja - taigi atmeta pakraščiuose esančią nereikalingą informaciją. Klasikinėje (analoginėje) fotografijoje tokiais atvejais reikėdavo specialių prietaisų – didintuvų. Pavyzdys:
Originalas | Sukadruotas (šiek tiek padidintas) variantas
Iškirpti (kompiuteriai) | Komanda, kuria iškerpamas ir įdedamas į podėlį objektas, tekstas arba grafika. Originalas pašalinamas.
Išdėstymo modelis (šablonas) | Iš anksto sutvarkytų, patraukliai išdėstytų rėmelių rinkinys, kurį galima naudoti daug kartų.
Žymelė | Tai sąvoka iš biuro terminijos. Šis elementas leidžia greitai surasti aplanke reikiamą vietą, kadangi jis yra išsikišęs iš puslapių ir visuomet gerai matomas.
Pažymėti | Pažymėdami objektuos pasirenkame juos tolesniems veiksmams atlikti. Objektą galima pažymėti spragtelint jį kairiuoju pelės klavišu. Be to, vienu matu galima pažymėti daug objektų, o vėliau juos drauge apdoroti. Norint pažymėt kelis vienas šalia kito esančius objektus, reikia aplink juos apvesti pelę (tada pasirodo rėmelis, simbolizuojantis pažymėjimo lauką). Be to galima vieną iš jų spragtelėti pele ir laikant klaviatūroje nuspaustą „Shift“ klavišą, pažymėti paskutinį objektą. Laikant klaviatūroje nuspaustą „Ctrl“ klavišą ir pele spragtelint pasirinktus objektus, galima juos pažymėti nepriklausomai nuo jų buvimo vietos.
Aukščiausios (Premium) kokybės nuotraukos | Ši sąvoka reiškia ypatingą nuotraukos atspaudą aukštos klasės popieriuje. Aukščiausios (Premium) kokybės nuotraukos pateikiamos su rodykle (peržiūros lapu), į kurią galima įdėti savo komentarą.
Standartinė nuotrauka | nuotraukos atvaizdas įprastiniame popieriuje. kitaip ne aukščiausios (Premium) kokybės nuotraukose, čia naudojamas kiek plonesnis popierius, o rodyklė nepridedama.
Mastelis (Zoom) | Vaizdo ekrane padidinimas arba sumažinimas. Nuotraukos didinamos norint geriau apžiūrėti jų detales, o mažinamos norint geriau apžvelgti visumą. Ši sąvoka yra kilusi iš analoginės fotografijos, kur vaizdą galima didinti specialiu objektyvo žiedu keičiant židinį.